

המכללה לביטחון לאומי

מחזור מ"ה 2017 - 2018

קורס: "הגנה לאומית"

מרצה ומנחה אקדמי מזה"ת: דר' אלי אלשייך

מדריך אחראי: מר' משה יהלומי

**תשרי תשע"ח / אוק' 2017**

קורס : "הגנה לאומית"

# תוכן העניינים

1. **כללי ------------------------------------------------- -----3**
2. **תיאור הקורס------------------------------------------- ----3-4**
3. **מטרות הקורס------------------------------------------ ----5**
4. **מבנה ושיטות הקורס-----------------------------------------5**
5. **דרישות הקורס-------------------------------------------- -5**
6. **מבנה קורס מזרח תיכון ---------------------------------------6-8**
7. **מבנה תפיסות צה"ל------------------------------------------9**
8. **תוכנית הקורס ומועדי הנושאים ------------------------------- 10-11**
9. **כללי**
10. קורס "הגנה לאומית" מתקיים במכללה לביטחון לאומי.
11. פרק הלימוד "הגנה לאומית " מתחלק לחמישה רכיבי לימוד ונשען בבסיסו על "אסטרטגית צה"ל", מסמך מכונן המאפשר שיח ולימוד על בסיסו.
12. רכיבי הלימוד :
	1. מבוא– התפתחות רכיבי ההגנה הלאומית בראי הזמן.
	2. היכרות עם סביבת הפעולה של מדינת ישראל – (מדינות, תתי מדינות, אידיאולגיות, תופעות ) במסגרת קורס מזה"ת.
	3. תפיסות הפעולה הקיימות כמענה לאיומים בצה"ל ובארגוני הביטחון השונים.
	4. הכרה מדגמית של כלים ויכולות בצה"ל ובארגוני הביטחון של מדינת ישראל.
	5. סייבר- היכרות עם המימד החדש- איומים והזדמנויות.
13. הקורס מתמקד בניתוח והבנת המושגים העיקריים של ההגנה הלאומית( הרתעה , התרעה , הגנה והכרעה) ותפיסות ההפעלה והמענה בצה"ל ובארגוני הביטחון השונים.
14. הקורס יאפשר חשיבה ביקורתית באופן גיבוש התפיסות ומתן המענה בארגוני הביטחון השונים.
15. הקורס מבוסס על הרצאות של מרצים אורחים ועיבודים צוותים שחלקם יוצגו במליאה .
16. הקורס מחייב קריאה להשלמת והרחבת פרק זה .
17. **תיאור הקורס :**
18. 'הביטחון הלאומי' בעיקרו מושג תודעתי. תחום לימוד זה, בתפיסתו החדשה, התפתח בעיקר במחצית השנייה של המאה ה- 20, בה הובהר כי התחום הביטחוני-צבאי, כשלעצמו, אינו מספיק לשימור ולקידום המטרות הלאומיות.
19. כפי שנוכחתם, במהלך עבודת ההכנה, טרם תחילת שנת הלימודים, המושג: "ביטחון לאומי" על תכולתו והגדרתו, שנוי במחלוקת, בין השאר, בשל הוויכוח בין התפיסה הקלאסית, המזהה את המושג בעיקר עם סוגיות ביטחוניות-צבאיות, לבין התפיסה הרחבה יותר, המשייכת למושג זה גם סוגיות ותופעות מתחומים שונים (מדינאות, כלכלה, חברה, טכנולוגיה, סייבר, אקולוגיה, חינוך וכדומה) המשפיעים על המישור הלאומי.
20. ציר הגנה הלאומית במחזורים הקודמים התמקד בהיכרות עם מבנה צה"ל וביקורים בחילות השונים ופחות התמקד ברכיבי תפיסת הביטחון ובאופן מתן המענה בכל ארגוני הביטחון השונים של מדינת ישראל.
21. בשנה הנוכחית מחזור מ"ה אנחנו מנסים לראשונה לגבש את תכני הציר על בסיס רעיוני אחר.
22. ציר "ההגנה הלאומית" בתוכנית השנתית של המכללה לביטחון לאומי ישען בבסיסו על אסטרטגית צה"ל שפורסמה ע"י הרמטכ"ל גדי אייזנקוט בכניסתו לתפקיד בשנת 2015.
23. המסגרת האסטרטגית באסטרטגית צה"ל נשענת על העקרונות הבאים :
	* 1. היעדים הלאומיים.
		2. גורמי האיום.
		3. עקרונות התפיסה הלאומית.
		4. הרעיון המסדר של תפיסת הביטחון.
		5. הזיקה בין המטרות הלאומיות ובין הפעלת הכוח.
24. לימודי "ההגנה הלאומית" כנדבך מתפיסת הביטחון הלאומי, יתרכזו במושגי הבסיס, גורמי האיום, ובתפיסות הפעולה והמענה הקיימים בצה"ל ובארגוני הביטחון השונים.
25. לימודי הציר יאפשרו לחניכים העמקה והיכרות עם רכיבים אלו במהלך שנות קיומה של מדינת ישראל ובמציאות הנוכחית ופני העתיד.

1. מטרות הקורס :
2. לימוד נדבך ההגנה הלאומית כרכיב משמעותי בביטחון הלאומי.
3. ליבון המושגים שידונו במסגרת הקורס: התרעה, הרתעה, התגוננות, הכרעה, מב"מ, , תמרון, אש ועוד.
4. כיצד באים לידי ביטוי רכיבי ההגנה הלאומית בגופי הביטחון השונים (צה"ל, שב"כ, אמ"ן, מוסד, משטרה)
5. היכרות עם הסביבה האזורית והאיומים על מדנית ישראל וזיקוקם על ידי החניכים בעיבוד צוותי והצגה במליאה.
6. ניתוח תפיסות הפעולה והמענה לאיומים הקיימות בצה"ל ובארגוני הביטחון בחשיבה ביקורתית.
7. היכרות עם המענה והיכולות באמצעות ביקורים בארוגני הביטחון השונים ובסיורי בטל"מ.
8. סייבר – היכרות עם תחום זה, מידת השפעתו על רכיבי ההגנה הלאומית ואופי המענה שניתן בארגונים השונים.
9. מבנה ושיטות הקורס :
10. הרצאות בכירים בתחום ההגנה הלאומית והיכרות החניכים עם מושגי הבסיס של ההגנה הלאומית- הרתעה- התרעה- התגוננות- הכרעה.
11. ניתוח האיומים על מדינת ישראל באמצעות היכרות עם הסביבה האזורית- מדינות לאום, ארגונים תת מדינתיים, אידאולוגיות, היכרות עם עולם הסייבר.
12. זיקוק כלל האיומים על מדינת ישראל באמצעות עיבודים צוותים והצגתם במליאה.
13. הצגת התפיסות הקיימות בארגוני הביטחון ובצה"ל וביצוע חשיבה ביקורתית באמצעות עיבודים צוותים.
14. ביקור בכלל הארגונים להיכרות עם הכלים והיכולות כמענה לתפיסות.
15. סייבר-
	1. העמקה בתחום במסגרת מפגשי מליאה ועיבודים צוותים.
	2. שני ימי עיון שיוקדשו להתמודדות המדינתית והארגונית.
16. דרישות הקורס :
	1. נוכחות פעילה ומאתגרת במליאה ובצוות.
	2. עיבודים צוותים בהובלת חניכים.
	3. קריאת ביבליוגרפיה של הקורס ושל עבודת ההכנה לשנת הלימודים.

**קורס מזרח תיכון :**

1. ציר מזרח תיכון
	1. **הגיון מסדר**: במאה השנים האחרונות המזרח תיכון המודרני עבר תמורות מהירות ומרחיקות לכת: נפילת האמפריה העותמאנית, יצירת מדינות הלאום, התפרקות חלק מן המדינות באביב הערבי ועליית המאבקים הדתיים בתוך האסלאם. בתוך כל התהליכים הללו משמש הסייבר ב 20 השנים האחרונות כגורם מאיץ תהליכים מחד, וכגורם המאפשר תמורות חברתיות, דתיות וצבאיות עמוקות. התמורות הללו הן קריטיות להבנת האיום העומדים לפתחה של מדינת ישראל כיום. הלאומיות הערבית החילונית הולידה יציבות מצד אחד אך שמשה קטליזטור לקנאות דתית חריפה משנות השישים, קנאות שחלה במצרים וכיום היא חובקת עולם. הקנאות הזאת הולידה מאבק פנימי בתוך האסלאם והחייתה את המאבק הדתי בין האסלאם למערב או למה שנתפס בעיני הקנאים כ "צלבנות החדשה" של המערב. התפרקות מדינות הלאום החלישו את האיום הצבאי הקלאסי על מדינת ישראל אך מאידך האיצו את צמיחתם של איומים מבוזרים המהווים אתגר משמעותי שטרם נמצא לו מענה, כגון הטרור ההשראתי. הטרור ההשראתי, שהוא תולדה בעיקר של האידאולוגיה הסלפית-הג'האדית, מתפשט במהירות תודות לאינטרנט. כך מוצאת היום מדינת ישראל את עצמה נצבת מול אסלאם הנאבק במערב אך באותה עת בעצמו (סונים נגד שיעים, סלפים נגד אחים מוסלמים), ומול טרור ארגוני ישן (חמאס, חזבאללה) לצד טרור חדש שלרוב אין מאחוריו ארגון אלא רק יחידים הפועלים בהשראה דתית. מבלי הבנה עמוקה של המאבק הפנים אסלאמי, של האידאולוגיה המניעה את הטרור המבוזר, ושל התפקיד האינטרנט בכל אלו יקשה מאוד למדינת ישראל לייצר מדיניות אפקטיבית וביטחון לאומי.
	2. **יחידה א': עליית מדינות הלאום במזרח תיכון (הסכם סייקס-פיקו, נפילת הח'ליפות העות'מאנית)**
		* 1. מטרת היחידה הזאת היא להניח את התשתית להבנה עמוקה יותר של האביב הערבי מחד, והתפשטות המהירה של תפיסות רדיקליות מבית היוצר של הסלפיה-הג'האד מאידך. היחידה תעסוק בשאלות הבאות: כיצד נוצר למעשה המזרח התיכון המודרני? מה גרם ליצירה החדשה? באיזו אופן השפיעה היצירה החדשה של מדינות הלאום על היציבות או אי היציבות ולבסוף מה הביא להתפוררות מדינות הלאום ומה סוד השרדותן של המדינות שלא התפרקו. להלן כמה נקודות שחשוב לגעת בהן בהרצאה.
		1. מדינות הלאום: יציבות (משטרים צבאיים ומלוכניים) אל מול אי היציבות (מדינות מתחרות ונאבקות תמידית על משאבים (המתח סביב הנפט בין תימן לסעודיה, המתח בין עיראק למדינות המפרץ)
		2. מדינות הלאום כמקור אי יציבות פנימית בתוך המדינות (מדינות הלאום הוגדרו ללא שום התייחסות לחלוקה אתנית פנימית. סוריה מיעוט עלוי שולט על רוב סוני, עירק מיעוט סוני שולט על רוב שיעי, בחריין, מיעוט סוני שולט על רוב שיעי). הדבר דומה להקמת יגוסלביה כמדינה עם מתחים אתניים עמוקים שהובילו לבסוף להתפרקות המדינה.
		3. רעיון הלאומיות כקטליזטור להתעוררות ויכוח פנים אסלאמי: אחים מוסלמים מאמצים את הרעיון ועושים לו התמרה אסלאמית בעוד הסלפים דוחים אותו מכל וכול.
	3. **יחידה ב': עליית הסהר השיעי במזה"ת: המהפכה האיראנית והאביב הערבי**
		1. מטרת היחידה היא להבין את המשמעויות העמוקות של המהפכה האיראנית ושל תפיסת יצוא המהפכה (ושלטון איש ההלכה) גם בהקשר התוך אסלאמי וגם בהקשר הישראלי.
		2. תפיסת יצוא המהפכה של ח'ומיני בעולם ובמזרח התיכון
		3. מדינת ישראל בעיני ח'ומיני וממשיכי דרכו
		4. תפיסת שלטון חכם ההלכה
		5. יצוא ראשוני של המהפכה ללבנון באמצעות הקמת חזבאללה, ובאמצעות תמיכה בארגונים כגון החמאס והג'האד האסלאמי.
		6. ניצול האביב הערבי וקריסת/החלשות המשטרים הערבים כדי ליצור סהר שיעי במזרח התיכון סביב מדינה ישראל:
			1. הפלישה האמריקנית לעיראק ב 2003 שהביאה לנפילת המשטר הסוני (סדאם חוסיין) שהיה גורם המרסן הטבעי של איראן אפשרה את התעצמות איראן ללא הפרעה כולל קידום תוכנית הגרעין. התפרקות עיראק כמדינה הביא לנסיונות איראן לקחת חסות על הרוב השיעי אם כי בהצלחה מוגבלת (פה צריך לדון במתח בין השיעים הערבים לשיעים האיראנים וכן במתח בין עלי סיסתאני ובין חמנאי, והמתח בין התפיסה האקטיבית של שלטון חכם ההלכה של איראן לבין התפיסה הפסיבית של השיעים בעיראק המאמינים שצריך להמתין בסבלנות לאמאם הנעלם שישוב).
			2. האביב הערבי שהביא למעורבות אקטיבית של איראן בלחימה בסוריה,
			3. נסיון הפיכה של איראן בבחריין,
			4. שימוש איראן במיעוט החות'י בתימן על מנת להעמיק את התפוררות המדינה.
	4. **יחידה ג': "התעוררות" האסלאם הסוני במזרח התיכון: התנגשות בתוך האסלאם (מהאח"ס ועד דאע"ש)**
		1. מטרת היחידה הזאת היא להתחקות אחרי שורשי הרדיקליות הסונית המודרנית. היחידה תניח את היסודות להבנת "ההתעוררות האסלאמית" במזרח התיכון ואז תביע על השבר בתוך המחנה הסוני שהביא ליצירת תפיסת עולם הפרדוקסלית של תיקון עולם באמצעות 'החרבת עולם' כלומר קידום מדינת אסלאמית גם באמצעות שימוש בנשק להשמדה המונית ובידיעה שהרבה מוסלמים יקפחו את חייהם.
		2. עליית האחים המוסלמים במצרים 1928
		3. הפילוג בתוך האחים המוסלמים וההתפרצות הרדיקלית במצרים בשנות ה 60. התפשטות הרדיקליות למדינות אחרות בשנות ה 70 ואילך. זוהי תגובה נגד החילוניות והמערביות שאמצו שלטונות ערב, אבל גם מאבק בפשרנות של האחים המוסלמים (אי נכונות להילחם בשליט, אימוץ תפיסות מערביות, סובלנות דתית וכו').
		4. עליית הטליבן לאחר נפילת המשטר הפרו-סובייטי באפגניסטאן "תגובה אנטי מערבית ואנטי חילונית"
		5. "ההתעוררות האסלאמית" בסעודיה (בהשראת הרדיקלים המצריים שגלו לסעודיה) כראקציה ל "אי ישום מלא של השריעה" והתמערבות הממלכה (המתח הפנים והאבי).
		6. ההתעוררות באלג'יריה, סוריה ומדינות אחרות
		7. ההתעוררות האסלאמית בתורכיה
		8. עליית הסלפיה-הג'האדיה: שימוש באלימות על מנת לוודא שהמדינה מתנהלת על פי השריעה מחד ועל מנת לגרום למערב להפסיק לתמוך במשטרי ערב ולהפסיק להתערב בנעשה במדינות ערב.
	5. **יחידה ד': הטרור ההשראתי במערב: הסייבר כזירת הנעה**
		1. מטרת היחידה היא להראות כיצד הופך מימד הסיבר לקטליזטור רדיקלי משמעותי וכיצד הוא מגדיר מחדש מושגים כגון טרור, הלכה, קהילה וכו'. במטרה היא שהחניכים יבינו שבעידן ההשראה מדינת ישראל חייבת לייצר כלי השראה ולא רק כלי סיכול.
			1. הטרור ההשראתי במערב (מחמאס ועד סלפיה-הג'האדיה)
			2. צמיחת הקהילות הוירטואליות ויכולתן להניע המונים: האביב הערבי כמשל
			3. מסיכול למניעה: כיצד יכולה מדינת ישראל להתמודד עם הטרור ההשראתי

1.6 **תפיסות הפעולה הנהוגות בצה"ל ובארגוני הביטחון:**

1. בחלק השני של ציר הגנה לאומית ולאחר שזיקקנו את האיומים נדון בתפיסות הפעולה הקיימות בצה"ל ובארגונים השונים.
2. הרעיון המסדר של יחידת לימוד זה לקבץ את תפיסות ההפעלה ( היישומים) אל מול רכיבי תפיסת הביטחון (הגישות).
3. תפיסות הפעולה שיבחנו הינם :
	1. המלחמה בעידן החדש- תפיסת המב"מ, התגוננות.
	2. המלחמה הקונב'- תפיסת התמרון והאש.
	3. המודיעין הטקטי אלו מול האסטרטגי- תפיסת הסיכול באיו"ש (שב"כ, צבא) ותפיסת המודיעין באמ"ן.
4. לאחר הצגת התפיסות במליאה יתקיים עיבוד צוותי בראייה ביקורתית שהמטרה לסמן את הפערים בין האיומים לבין התפיסות.
5. בחלק השלישי של ציר ההגנה הלאומית נקיים ביקורים בארגונים השונים שב"כ, מוסד, אמ"ן ע"מ להכיר חלק מהתפיסות והמענה גם בארגונים אלו.
6. מימד הסייבר- נקיים העמקה במסגרת התפיסות ושני ימי עיון אשר מטרתם להעניק לחניכים מטען ידע ודרכים להיכרות והתמודדות עם תחום זה.

**תוכנית הקורס - מועדים, הרצאות הקורס מרצים אורחים ודיוני צוות**

|  |  |  |  |
| --- | --- | --- | --- |
| **תאריך** | **שעות** | **נושא** | **פעילות/מקום** |
| **יום ג'****17 אוק' 2017**  | **13.00-14.15** | **תת אלוף מי"ל מאיר פינקל** **רכיבי ההגנה הלאומית והתפתחותם** | **מליאה**  |
| **יום ד',****18 אוק' 2017** | **14.45-16.00** | **מבט עדכני על תפיסת הביטחון / יאיר גולן**  | **מליאה** |
| **יום ה'** **9 נובמבר 2107**  | **13.00-14.15** | **ד"ר אסי דויד– עליית מדינות הלאום במזרח התיכון**  | **מליאה** |
| **14.45-16.00** | **דר אסי דויד -עליית מדינות הלאום במזרח התיכון** | **מליאה** |
| **יום ד'****15 נובמבר****2017** | **13.00-14.15** | **עיבוד צוותי- איומים- מדינות הלאום** |  **חדרי צוותים** |
| **1445-1600** | **התעוררות האסלאם הסוני והתנגשות בתוך האסלאם- דר' אלי אלשייך**  | **מליאה** |
|  **תאריך** | **שעות** | **נושא** | **פעילות/מקום** |
| **יום ד'** **29 בנובמבר****2017** | 13.00-14.15 | **עיבוד צוותי- האסלאם הסוני**  | **חדרי צוותים**  |
| 14.45-1600 | **עליית הסהר השיעי במזה"ת-** המהפכה האיראנית- דר' רז צימט, **inss** | **מליאה** |
| **יום ה',****7 דצמבר** **2017** | 13.00-14.15 | **עיבוד צוותי- עליית הסהר השיעי** | **חדרי צוותים** |
| 14.45-1600 | **כלכלת האסלאם במזה"ת- פרופ' און וינקלר** | **מליאה** |
| **יום א'****10 דצמבר 17** | 13.00-14.15 | **הטרור ההשראתי- הסיבר כזירת הניעה****דר'-אלי אלשייך**  | **מליאה** |
| 14.45-1600 | **הטרור ההשראתי- הסיבר כזירת הנעה****דר'-אלי אלשייך** | **מליאה** |
| **יום ד/**  **17 ינואר 2018** | 13.00-14.15 | **הצגת האיומים על מדינת ישראל** | **מליאה** |
| 14.45-1600 | **האיומים וההזדמנויות בהיבטי מזה"ת - ישראל חסון** | **מליאה** |

|  |  |  |  |
| --- | --- | --- | --- |
| **תאריך** | **שעות** | **נושא** | **פעילות/מקום** |
| **יום ג''** **23 ינואר****2017** | 0830-1000 | **סייבר – פרו' בן ישראל**  | **מליאה**  |
| 1030-1200 | **סייבר -תפיסת ההפעלה הנהוגה – נדב פדן** | **מליאה** |
| 13.00-14.15 | **תפיסת ההתגוננות – אלוף תמיר ידעי** | **מליאה** |
| **יום ד'****24 ינואר 18** | 0830-1000 | **תפיסת המב"מ- אלוף ניצן אלון** | **מליאה** |
| 1030-1200 | **עיבוד צוותי- המלחמה בעידן החדש** | **חדרי הצוות** |
| **יום א'**  **11 פברואר 2018** | 0830-1000 | **תפיסת התמרון- אלוף קובי ברק** | **מליאה** |
| 1030-1200 | **תפיסת האש- תא"ל אלון קלוס** | **מליאה** |
| 13.00-14.15 | **עיבוד צוותי – המלחמה הקונב' היום?**  | **חדרי הצוות** |
| **יום ה'** **15 פברואר 2018** | 0830-1000 | **אמ"ן- הערכה לאומית- איתי שפירא** | **מליאה** |
| 1030-1200 | **תפיסת סיכול הטרור – אלוף רוני נומה+ האריס/יניב** | **מליאה** |
| 1300-1415 | **עיבוד צוותי מודיעין בעולם החדש (מדינתי/תת מדינתי)** | **חדרי הצוות** |
| 1445-1600 | **הרצאת סיכום- אביב כוכבי סגן הרמטכ"ל.** | **מליאה** |
| **יום ב' 19 פברואר 2018**  | 0800-1900 | **ביקור בשב"כ** |  |
| **יום 28 מרץ 2018** | 0800-1900 | **ביקור באמ"ן** |  |
| **יום 10 אפריל**  | 0800-1900 | **ביקור במוסד** |  |
| **08-10 מאי** | 0800-1900 | **סמינריון – צבא חברה**  |  |
| **28-29 מאי** | 0800-1700 | **שני ימי עיון סייבר** |  |